cyanic-selkie/wikianc huggingface dataset:
চেয়ারম্যান চিফস অফ স্টাফ কমিটি
ইতিহাস
ভারতের স্বাধীনতার পর 15 আগস্ট 1947 সালে চিফস অফ স্টাফ কমিটি প্রতিষ্ঠিত হয়েছিল এবং সামরিক-সম্পর্কিত সমস্ত বিষয়ে প্রতিরক্ষা মন্ত্রী এবং রাজনৈতিক বিষয়ক মন্ত্রিসভা কমিটিকে পরামর্শ দেওয়ার জন্য "সর্বোচ্চ পেশাদার সংস্থা" হিসাবে কল্পনা করা হয়েছিল। কমিটির চেয়ারম্যান ছিলেন তিন সশস্ত্র বাহিনীর কমান্ডার-ইন-চিফ (1955 থেকে প্রধান স্টাফ) যিনি দীর্ঘদিন ধরে কমিটিতে ছিলেন। জেনারেল স্যার রবার্ট লকহার্ট ছিলেন প্রথম চেয়ারম্যান, জেনারেল কে এম কারিয়াপ্পা অক্টোবর 1951 সালে প্রথম ভারতীয় চেয়ারম্যান নিযুক্ত হন। কমিটিকে প্রশাসনিক, প্রশিক্ষণ ও পরিকল্পনা সংক্রান্ত নির্দিষ্ট সমস্যা মোকাবেলা করার জন্য বেশ কয়েকটি উপ-কমিটি সাহায্য করেছিল।
কার্গিল যুদ্ধের সমাপ্তির পরে, কার্গিল পর্যালোচনা কমিটি দেখতে পায় যে পরিষেবা শাখাগুলির মধ্যে যোগাযোগের অভাব ছিল, এবং তাই চিফ অফ ডিফেন্স স্টাফ (সিডিএস) পদ তৈরি করার পরামর্শ দেয়। তবে সামরিক বাহিনীর অনেক সদস্য দ্বারা এটি প্রত্যাখ্যান করা হয়েছিল, এই যুক্তিতে যে কেবলমাত্র শক্তি প্রক্ষেপণে জড়িত মহান বা সাম্রাজ্যিক শক্তিগুলির জন্য এই পরিমাণ একীকরণের প্রয়োজন ছিল। সিওএসসি অফিসের সাথে একটি সমঝোতা হয়েছিল। চেয়ারম্যান আন্তঃসেবা সমন্বয়ের জন্য দায়ী ছিলেন। যাইহোক, চেয়ারম্যান COSC শুধুমাত্র অন্যান্য চিফ অফ স্টাফদের সাথে প্রাইমাস ইন্টার প্যারস হিসাবে কাজ করেছিলেন, তিনি কোন ক্ষমতা রাখেননি। চেয়ারম্যানকে সমন্বিত প্রতিরক্ষা স্টাফ দ্বারা সহায়তা করা হয়েছিল।
একটি চিফ অফ ডিফেন্স স্টাফ পদ তৈরির বিষয়ে আলোচনা এক দশকেরও বেশি সময় ধরে চলতে থাকে, একটি পরামর্শের সাথে চেয়ারম্যানের পদটি স্থায়ী করার জন্য, একটি পুনর্নবীকরণযোগ্য দুই বছরের মেয়াদ। এই দুটি পরামর্শই ভারতীয় বায়ুসেনা প্রত্যাখ্যান করেছে। ডিসেম্বর 2018-এ, যাইহোক, চেয়ারম্যান চিফস অফ স্টাফ কমিটির অ্যাডমিরাল সুনীল লানবা বলেছিলেন যে তিনটি পরিষেবার প্রধানরা "অবশেষে একটি স্থায়ী চিফ অফ স্টাফ কমিটিতে সম্মত হয়েছেন" এবং বিষয়টি বিবেচনার জন্য প্রতিরক্ষা মন্ত্রকের কাছে পাঠানো হয়েছিল।
2019 সালের স্বাধীনতা দিবসে, প্রধানমন্ত্রী নরেন্দ্র মোদি চিফ অফ ডিফেন্স স্টাফকে স্থায়ী চেয়ারম্যান COSC করার সরকারের সিদ্ধান্তের কথা ঘোষণা করেছিলেন, CDS হল পরিষেবা প্রধানদের মধ্যে "সমানগুলির মধ্যে প্রথম ", যারা ভারতের জাতীয় নিরাপত্তার সাথে ব্যাপকভাবে মোকাবিলা করবে। পন্থা, প্রধানমন্ত্রী এবং প্রতিরক্ষা মন্ত্রীর একক-পয়েন্ট সামরিক উপদেষ্টা হিসাবে কাজ করা।
2021 সালের ডিসেম্বরে একটি হেলিকপ্টার দুর্ঘটনায় প্রয়াত সিডিএস বিপিন রাওয়াতের মৃত্যুর পরে, সরকার স্টপ-গ্যাপ ব্যবস্থা হিসাবে আগের ব্যবস্থায় ফিরে আসে এবং জেনারেল মনোজ মুকুন্দ নারাভানেকে COSC- এর চেয়ারম্যান হিসাবে নিযুক্ত করে।  30 এপ্রিল 2022-এ অবসর নেওয়ার আগ পর্যন্ত তিনি পদে বহাল ছিলেন। 28 সেপ্টেম্বর অবসরপ্রাপ্ত লেফটেন্যান্ট জেনারেল অনিল চৌহানকে CDS এবং স্থায়ী চেয়ারম্যান, COSC হিসাবে নিয়োগ না করা পর্যন্ত পদটি শূন্য ছিল।
বিজয়া সুখদর্শন
বিজয়া সুখদর্শন বা ক্রাইনাম অ্যাামাবাইল (দ্বিপদ নাম: Crinum amabile) হচ্ছে ক্রাইনাম গণের একটি লিলি প্রজাতি।
বিবরণ
এদের গোড়ার পাতা গুচ্ছসহ ১ মিটারের মতো উঁচু। পাতা লম্বা ও বড় এবং পাতার আগা চোখা। বর্ষায় ফুল ফোটে এবং সারা বছরে আরো কয়েকবার ফোটে। পাতার কক্ষ থেকে বের হওয়া লম্বা, চ্যাপ্টা ও পুরু ডাঁটার আগায় ঢাকা অনেকগুলো গাঢ়- বেগুনি কলি থেকে ফুল ফোটে। ফুল লম্বা ও ৬ পাপড়ির।
জন পিটার গ্রান্ট
স্যার জন পিটার গ্রান্ট জিসিএমজি, কেজিবি (২৮ নভেম্বর ১৮০৭ – ৬ জানুয়ারি ১৮৯৩) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির দ্বিতীয় লেফটেন্যান্ট গভর্নর। তিনি ১৮৫৯ সাল থেকে ১৮৬২ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
বারাসত
বারাসাত (Barasat) ভারতের পশ্চিমবঙ্গ রাজ্যের উত্তর ২৪ পরগণা জেলার সদর শহর ও পৌরসভা এলাকা। বারাসাত থানা এবং বারাসাত পৌরসভা এই অঞ্চল পরিচালনা করে।
ভূগোল
বারাসাত শহর ভারতীয় প্রজাতন্ত্রের পূর্বদিকে ২২°২৩′ উত্তর অক্ষাংশ ও ৮৮°৪৫′ পূর্ব দ্রাঘিমাংশে গাঙ্গেয় ব-দ্বীপ অঞ্চলে অবস্থিত। সমুদ্রপৃষ্ঠ থেকে শহরের উচ্চতা থেকে  মিটারের মধ্যে। শহরটি শিয়ালদহ-বনগাঁ রেলপথের উত্তর-পশ্চিম ও দক্ষিণ-পূর্ব পাশ বরাবর বিস্তৃত।
সিন্ধু-গাঙ্গেয় সমভূমির বেশিরভাগ এলাকার মতো, বারাসতের মাটি মূলত পলিজ প্রকৃতির। শহরের মাটির তলায় কাদা, পলি, বিভিন্ন ক্রমের বালি ও নুড়ি নিয়ে গঠিত কোয়্যাটারনারি যুগের পললস্তর দেখা যায়। পললস্তরগুলি দুটির কাদার স্তরের মধ্যে বদ্ধ রয়েছে।
নগরাঞ্চলের গঠন
বারাসাতের আয়তন । বারাসাত পৌরসংস্থা ৩৫ টি ওয়ার্ড নিয়ে গঠিত। পৌর এলাকাটি আকার গোলাকৃতি। শহরটি উত্তর-দক্ষিণ ও পূর্ব-পশ্চিমে মোটামুটি ৪.৫–৫ কিলোমিটার প্রস্থ। [৬১] শহরটি পূর্ব অংশে কাজিপাড়া, উত্তর অংশে নোয়াপাড়া, পশ্চিম অংশে নবপল্লি ও হৃদয়পুর এবং দক্ষিণ অংশে সুকান্তনগর অবস্থিত।
ইতিহাস
শক্তিশালী মুঘল সাম্রাজ্যের রাজত্বকালে, রাম সুন্দর মিত্র বারাসত শহরে লামিনার পেয়েছিলেন। যশোরের রাজা প্রতাপাদিত্যের সেনাপতি শঙ্কর চক্রবর্তী ১৬০০ সালে বারাসত এসে বারাসত শহরের প্রতিষ্ঠা করেন। মুসলিম সাধু হযরত একদিল শাহ ১৭০০ খ্রিস্টাব্দে বারাসাতের কাজিপাড়ায় বসবাস শুরু করেন। কাজিপাড়ায় অবস্থিত তাঁর সমাধিটি মুসলিম সম্প্রদায়ের তীর্থস্থান। ব্রিটিশ রাজের সময়, কোম্পানির আধিকারিকরা বারাসতকে সপ্তাহান্তের অবসর যাপনের স্থান হিসাবে প্রতিষ্ঠিত করেন। তাঁরা বারাসাত শহরের বিভিন্ন জায়গায় অনেক বাগান বাড়ি তৈরি করেছিলন। ওয়ারেন হেস্টিংস বারাসাত শহরের প্রাণকেন্দ্রে তাঁর ভিলা তৈরি করেন। খ্যাতিমান লেখক বঙ্কিমচন্দ্র চট্টোপাধ্যায় ছিলেন এই শহরের প্রথম ভারতীয় উপ-ম্যাজিস্ট্রেট। শহরের আশেপাশে নীলচাষ একটি বড় ব্যবসায় পরিণত হয়।
ঊনবিংশ শতাব্দীর গোড়ার দিকে, প্রথমবারের মতো ইউরোপ থেকে ভারতে আগত নতুন নিয়োগকারী ও ক্যাডেটদের প্রশিক্ষণের জন্য বারাসাতে বারাসত ক্যাডেট কলেজ নামে একটি কলেজ প্রতিষ্ঠিত হয়। কলেজটি ১৮১১ সালে বন্ধ হয়ে যায়।
বারাসাত ১৮৩৪ সাল থেকে ১৮৬১ সাল পর্যন্ত "বারাসত জেলা" নামে পরিচিত একটি যুগ্ম-ম্যাজিস্ট্রেটের আসন ছিল। ১৮৬১ সালে যৌথ ম্যাজিস্ট্রেটের বিলুপ্ত হয়ে যায় এবং বারাসাত শহর সহ বারাসাত জেলাটি চব্বিশ পরগনা জেলার একটি মহকুমায় পরিণত হয়। বারাসত পৌরসভা ১৮৬৯ সালের ১৮ এপ্রিল প্রতিষ্ঠিত হয়, তবে ১৮৮২ সাল পর্যন্ত স্বাধীন ভাবে এর কোনও অস্তিত্ব ছিল না।
জনসংখ্যা
২০১১ সালের আদমশুমারি অনুসারে বারাসাত শহরের জনসংখ্যা হল ২,৮৩,৪৪৩ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৭৭%, পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে বারাসত এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
শিক্ষা
বারাসাতের স্কুলগুলোকে সরকারী ও বেসরকারী এই দু ভাগে ভাগ করা যায়। স্কুলগুলোর শিক্ষণের ভাষা মূলত ইংরেজি কিংবা বাংলা। সব স্কুল ভারতীয় মাধ্যমিক শিক্ষা সার্টিফিকেট (ICSE), কেন্দ্রীয় মাধ্যমিক শিক্ষা বোর্ড(CBSE) অথবা পশ্চিমবঙ্গ মাধ্যমিক শিক্ষা বোর্ড(WBBSE) ও পশ্চিমবঙ্গ ঊচচমাধ্যমিক শিক্ষা বোর্ড (WBCHSE)বোর্ডের সাথে জড়িত। সম্প্রতি বারাসাতে পশ্চিমবঙ্গ সরকার, ওয়েষ্ট বেঙ্গল স্টেট ইউনিভার্সিটি নামে একটি বিশ্ববিদ্যালয় চালু করেছেন ২০০৮ সালে। বর্তমানে উত্তর ২৪ পরগনা জেলার প্রায় সব মহাবিদ্যালয় গুলো এই বিশ্ববিদ্যালয়ে অধিনে পঠিত হয়। এছাড়া বারাসাত গভার্নমেন্ট কলেজ এর ও যথেষ্ট সুনাম আছে। এছাড়া এখানে ৪ টি প্রকৌশল শিক্ষার মহাবিদ্যালয় অাছে। বারাসাতের নিকট বড়বড়িয়াতে একটি বেসরকারি এডামাস বিশ্ববিদ্যালয় প্রতিষ্ঠিত হয়েছে যেখানে, প্রযুক্তি, ম্যানেজমেন্ট, আইন ইত্যাদির পাঠদান করা হয়।
স্বাস্থ্য পরিষেবা
বারাসাত ক্যানসার রিসার্স এন্ড ওয়েলফেয়ার নামে একটি জাতীয় ক্যানসার হাসপাতাল রয়েছে। এছাড়া একটি সরকারি হাসপাতাল (বারাসত জেলা সদর হাসপাতাল) ও অনেকগুলি বেসরকারি হাসপাতাল রয়েছে।
রেলপথ
এই শহরে তিনটি স্টেশন-বারাসাত জংশন, হৃদয়পুর (বনগাঁ লাইন), কাজীপাড়া (হাসনাবাদ লাইন)। এই স্টেশন গুলি পুর্ব রেলওয়ে শিয়ালদহ মন্ডলে অন্তর্ভুক্ত। এখান থেকে শিয়ালদাহ স্টেশন ২৩ কি মি। বারাসত জংশন স্টেশন থেকে একটি লাইন যায় বনগাঁ জংশন-এ। আর একটি লাইন হাসনাবাদ যায় চাপাঁপুকুর, বসিরহাট,টাকি হয়ে। কলকাতা মেট্রোর বারাসত পর্যন্ত সম্প্রসারণ এর কাজ শুরু হয়ে গেছে এবং কয়েক বছর এর মধ্যে এই লাইন এ ট্রেন চলাচল সুরু হবে।
আকাশপথ
এখান থেকে নিকটতম বিমানবন্দর হল নেতাজী সুভাষচন্দ্র বসু আন্তর্জাতিক বিমানবন্দর বা দমদম বিমানবন্দর। এখান থেকে ১১ কি মি দুরে অবস্থিত।
মোহাম্মদ জয়নুল বারী
মোহাম্মদ জয়নুল বারী একজন বাংলাদেশি সরকারি কর্মকর্তা। তিনি সমাজকল্যাণ মন্ত্রণালয়ের সচিব হিসেবে দায়িত্ব পালন করেছেন। এর আগে তিনি ঢাকার বিভাগীয় কমিশনার ও দুর্নীতি দমন কমিশনের মহাপরিচালক পদে কর্মরত ছিলেন।
জন্ম ও প্রাথমিক জীবন
মোহাম্মদ জয়নুল বারী ১৬ অক্টোবর ১৯৬২ সালে সিলেট জেলার দক্ষিণ সুরমা উপজেলার লালাবাজারের বাঘেরখোলা গ্রামে জন্মগ্রহণ করেন। তার পিতা রফিকুল বারী এবং মাতা আনোয়ারা বেগম। তিনি জাফরাবাদ উচ্চ বিদ্যালয় থেকে এসএসসি, এমসি কলেজ থেকে এইচএসসি, ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর ও নর্দার্ন ইউনিভার্সিটি হতে মাস্টার্স ইন পাবলিক পলিসি এন্ড ম্যানেজমেন্ট ডিগ্রি লাভ করেন।
কর্মজীবন
মোহাম্মদ জয়নুল বারী নবম ব্যাচের বিসিএস (প্রশাসন) ক্যাডারের কর্মকর্তা। তিনি ২৬ জানুয়ারি ১৯৯১ সালে সিভিল সার্ভিসে যোগদান করে সহকারী কমিশনার, সহকারী কমিশনার (ভূমি), প্রথম শ্রেণির ম্যাজিস্ট্রেট, আরডিসি এবং উপজেলা নির্বাহী অফিসার সহ প্রাথমিক শিক্ষা অধিদপ্তরের পিইডিপি-২, স্বাস্থ্য ও পরিবার কল্যাণ মন্ত্রণালয়, জনপ্রশাসন মন্ত্রণালয় ও শিক্ষা মন্ত্রণালয়ের বিভিন্ন পদে দায়িত্ব পালন করেন। অতিরিক্ত জেলা প্রশাসক হিসেবে নরসিংদী এবং জেলা প্রশাসক হিসেবে কক্সবাজার ও চট্টগ্রাম জেলার তিনি দায়িত্ব পালন করেন।
সাইন্স ল্যাব এলাকায় শিরিন ভবনে বিস্ফোরণ
ঘটনা
সকাল বেলা পৌনে ১১টার দিকে বিকট শব্দে ভবনে বিস্ফোরন হয় এবং ভবনের নিকটস্থ ভবনসমূহ ও কেঁপে ওঠে। ভূমিকম্প সন্দেহে অন্যান্য ভবনের লোকজন নিচে নেমে আসেন। বিস্ফোরণের পরই শিরিন ভবনে আগুন ধরে যায়।  ১০টা ৫৫ মিনিটে খবর পেয়ে ফায়ার সার্ভিস ঘটনাস্থলে পৌঁছায়। ফায়ার সার্ভিস এর ৪ টি ইউনিট মিলে ১৮ মিনিটের মধ্যে আগুন নিয়ন্ত্রণে এনে উদ্ধারকাজ শুরু করে।
কারণ
প্রথম দিকে শীতাতপনিয়ন্ত্রণ (এসি) যন্ত্র বিস্ফোরিত হয়েছে ধারণা করে খবর ছড়িয়ে পড়ে। পরে পুলিশের সিটিটিসি বোমা নিষ্ক্রিয়কারী দল ঘটনাস্থল পরিদর্শন করে জমে থাকা গ্যাস থেকে বিস্ফোরণ হয়েছে বলে জানায়। সিটিটিসি সেখানে গ্যাস শনাক্তকারী যন্ত্র দিয়ে পরীক্ষার মাধ্যমে গ্যাসের উপস্থিতি পেয়েছেন বলে বিবৃতি প্রকাশ করে।
ঘটনার দিনে বিকেলে বাংলাদেশ সেনাবাহিনীর বোমা নিষ্ক্রিয়করণ দল ঘটনাস্থল পরিদর্শন করে সেখানে কোনো বিস্ফোরক দ্রব্য ব্যবহারের কোনো আলামত পাওয়া যায়নি বলে মন্তব্য করেন। বিস্ফোরণের প্রকৃত কারণ জানতে আরও তদন্ত করতে হবে বলে তারা জানান।
হতাহত
তিনতলা ভবনে বিস্ফোরণে দেয়ালের ইট, দরজা, জানালা ও আসবাব ছিন্নভিন্ন হয়ে রাস্তায় এসে পড়ে এবং দেয়াল ধ্বসে যায়। ভবনের ভেতর থেকে নিহত তিনজন শফিকুজ্জামান (৪৫ বছর বয়স), আবদুল মান্নান (৪৫ বছর বয়স) ও সাদেকুর রহমান (৩২ বছর বয়স) এর দেহ উদ্ধার করে সাইন্সল্যাব নিকটস্থ পপুলার হাসপাতালে পাঠানো হয়। এই ঘটনায় আহত আরো ১৫ জনকে উদ্ধার করে হাসপাতালে পাঠানো হয়।
নিহত তিনজন নিউ জেনারেশনের কোম্পানির কর্মচারী। আহত ও দগ্ধদের মধ্যে নিউ জেনারেশন প্রতিষ্ঠানের চারজন এবং ফিনিক্সের সাতজন কর্মী রয়েছে। এছাড়াও চারজন সাধারন পথচারী রয়েছে।
হাওড়া–নাগপুর–মুম্বই রেলপথ
হাওড়া–নাগপুর–মুম্বই রেলপথ বা কলকাতা-মুম্বই রেলপথ পূর্ব ভারতের বৃহত্তম মহানগর কলকাতার সঙ্গে মুম্বই মহানগরের সরাসরি সংযোগ ঘটিয়েছে। এই রেলপথের মোট দৈর্ঘ্য হল ১,৯৬৮ কিলোমিটার (১,২২৩ মাইল)। এই রেলপথ ভারত এর পাঁচটি রাজ্য অতিক্রম করেছে। রেলপথটি ১৯০০ সালের যাত্রী পরিবহনের জন্য চালু করা হয়।
ইতিহাস
১৮৫৩ সালে এই রেলপথের থানের অংশে রেল চলাচল শুরু করে। এর পর ১৮৫৪ সালে কল্যাণ, ১৮৫৭ সালে ভুষাল, ১৮৬০ সালে নাগপুর ও ১৮৬৭ সলের মধ্যে ছত্তিশগড় পর্যন্ত রেলপথ চালু হয়। ১৮৭০ সালে হাওড়া থেকে এলাহাবাদ (বর্তমানে প্রয়াগরাজ) হয়ে মুম্বই রেলপথ চালু হয়। কিন্তু এই পথ ছিল দীর্ঘ। এর পর ১৮৯৯ সালের মধ্যে ছত্তিশগড় থেকে আসানসোল পর্যন্ত রেল চালু হয়। ১৯০০ সালে খড়গপুর-কলাঘাট হয়ে রেলপথটি যুক্ত হয় হাওড়ার সঙ্গে।
বিভাগ
এই রেলপথ কয়েকটি বিভাগে বিভক্ত। এইগুলি হল-
ভূগোল
হাওড়া-নাগপুর-মুম্বই রেলপথটি পূর্ব থেকে পশ্চিম দিকের ভারতের কেন্দ্রীয় অংশের মধ্যদিয়ে অগ্রসর হয় এবং নিম্ন পশ্চিমবঙ্গের সমভূমি, ছোট নাগপুর মালভূমির দক্ষিণ অংশ, দাক্ষিণাত্য মালভূমি, পশ্চিম ঘাটপর্বত এবং অবশেষে পশ্চিমা উপকূলীয় সমভূমিকে অতিক্রম করে।
তাশিরোজিমা
150px|right|তাশিরোজিমা দ্বীপ তাশিরোজিমা (田代島) জাপানের মিয়াগির আইসিনোমাকিতে অবস্থিত একটি ছোট দ্বীপ। এটি আজিশিমার পশ্চিমে প্রশান্ত মহাসাগরের ওশিকা উপদ্বীপে অবস্থিত। দ্বীপটি প্রায় জনশূন্য কারণ এর জনসংখ্যা ১০০ জন এর মত। ১৯৫০-এর দশকের এক হিসেবমতে দ্বীপের জনসংখ্যা ছিল মাত্র ১০০০ জন। তাশিরোজিমা দ্বীপে বিড়ালের আধিক্যের কারণে এটি বিড়ালের দ্বীপ হিসেবেই বেশি পরিচিত। বিড়ালকে খায়ানো হলে তাদের ধন সম্পদ বৃদ্ধি পাবে, স্থানীয়রা এধরনের এক বিশ্বাস থেকেই বিড়াল পোষে থাকে। বর্তমানে এই দ্বীপে মানুষের চেয়ে বিড়ালের সংখ্যাই বেশি। জাপানের সানকি সংবাদ মাধ্যমের ২০০৯-এর এক নিবন্ধ অনুসারে দ্বীপের বাসিন্দাদের কোন পোষা কুকুর নেই এবং দ্বীপে কুকুরের প্রবেশ নিষিদ্ধ।
তাশিরোজিমা দ্বীপটি দুটি গ্রামে বিভক্ত: ওডুমারি ও নিটুডা। এ দ্বীপের পাশের দ্বীপ ছিল আজিসিমা, যখন আজিসিমা ওশিকা দ্বীপের সাথে সম্পৃক্ত ছিল। কিন্তু ২০০৫ সালের ১লা এপ্রিল ওশিকাকে আইশিনোমাকি দ্বীপের সাথে একত্রিত করা হয়, সুতরাং বর্তমানে দুটি দ্বীপই আইশিনোমাকির অধীন। দ্বীপের ৮৩% লোক বয়স্ক। গ্রাগুলোকে টার্মিনাল ভিলেজ (限界集落 গেনকাই সুরাকো) বলে আখ্যায়িত করা হয় যার অর্থ হল, দ্বীপের ৫০% লোকের বয়স ৬৫ বা তার বেশি। দ্বীপের অধিকাংশ লোকজন মৎস শিকার বা গাইড হিসেবে জীবিকা নির্বাহ করে। তাশিরোজিমা মঙ্গা দ্বীপ নামেও পরিচিত।
তাশিরোজিমা দ্বীপের তাশিরো এলিমেন্টারি বিদ্যালয় ১৯৮৯ সালে বন্ধ হয়ে যায় এবং পরবর্তীতে এটি এডুকেশনাল সেন্টার হিসেবে পরিচিত হয়ে উঠে। ২০০৮ সালে এডুকেসন সেন্টারটিও বন্ধ হয়ে যায়। ২০০০ সালে পর্যটকদের সুবিধার্থে দ্বীপে একটি ভবন তৈরি করা হয়। ২০০৭ সালে দ্বীপে একটি ৬কি.মি. ও ১০ কি.মি. ম্যারাথন এর আয়োজন করা হয়েছিল। ২০১১ সালে তাশিরোজিমাতে তুহোকো সুনামি আঘাত হনে এবং সুনামির আঘাতে বাসিন্দাদের মারাত্মক ক্ষতি হয়।
জনপ্রিয় সংস্কৃতিতে
150px|left|তাশিরোজিমা দ্বীপ ২০০৪ সালে সেন্দাই থেকে একটি জুটি দ্বীপে স্থানান্তরিত হয়ে পর্যটকদের জন্য একটি মোটেল তৈরি করেন যার নাম হামায়া। ২০০৬ সালে তারা দ্বীপ ও এর বাসিন্দাদের তথ্য নিয়ে ব্লগ লেখা শুরু করেন। ২০০৬ সালের ২০শে মে দ্বীপের বিশাল বিড়াল জনসংখ্যার রক্ষণাবেক্ষন নিয়ে তেরেবি আশাই নামে এক পরিচালক জিনসি নো রাকুইন নামে একটি প্রামান্যচিত্র নির্মাণ করেন। ফজি তেরেবি তোশিরোজিমার বিড়াল নিয়ে নায়ানকো দ্য মুভি (にゃんこ THE MOVIE) নামে একটি চলচ্চিত্র নির্মাণ করেন। এই চলচ্চিত্রটিতে দ্বীপের ড্রুপি ইয়ার্ড জ্যাক নামের একটি বিড়ালের চরিত্র চিত্রণ করা হয় ও চলচ্চিত্রটির কয়েকটি সিকুয়্যালও বের হয়। প্রত্যেক সিকুয়্যালে জ্যাকের সাম্প্রতিক অবস্থা দেখানো হয়। সর্বশেষে এই সিরিজের চলচ্চিত্র নায়ানকো দ্য মুভি ৪ মুক্তি পায় ২০১০ সালে। চলচ্চিত্রটি মুক্তি পাওয়ার পর অনেক বিড়ালপ্রেমী দ্বীপটিতে ভ্রমণ করেন এবং বর্তমানে কর্তৃপক্ষ পর্যটকদের জ্যাকের সাথে প্যাকেজ ট্যুারেরও ব্যবস্থা করেছেন।
ফকরুদ্দিন আহমেদ চৌধুরী
ফকরুদ্দিন আহমেদ চৌধুরী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
সিলেট জেলার গোলাপগঞ্জ উপজেলার ফুলবাড়ী গ্রামে ১৯৪৫ সালে জন্মগ্রহণ করেন। তার পিতা মরহুম বুরহান উদ্দিন ও মাতা ছায়বা খাতুন চৌধুরী।
মুক্তিযুদ্ধে অবদান
১৯৭১ সালে মহান মুক্তিযুদ্ধের ডাক আসলে জিএন ফখরুদ্দীন চৌধুরী (বীর প্রতীক) মার্চ মাসের শেষ দিকে কালের হাটের বন বিভাগে অস্ত্র নিয়ে ও তাদের সহযোগিতায় পাক হানাদার বাহিনীর বিরুদ্ধে রুখে দাড়ান। পরবর্তীতে নিজ বাড়ীতে ৩/৪দিন অবস্থান করে ট্রেনিং প্রশিক্ষণ নিতে ভারতের ডাউকি ও শিলং-এর মধ্যবর্তী ইকো-১ ট্রেনিং সেন্টারে ক্যাপ্টেন বিএন রাও-এর তত্ত্বাবধানে ১০২ জনের সাথে তিনি প্রশিক্ষণ গ্রহণ করেন। তারা বালাটে অবস্থান গ্রহণ করে ৫নং সেক্টরের বিভিন্ন এলাকায় পাকবাহিনীর উপর ঝাঁপিয়ে পড়েন।
১৯৭১ সালের জুন মাসের একদিন ফখরুদ্দীন ও একদল মুক্তিযোদ্ধা প্রশিক্ষণ শেষ করে নৌকা করে জলপথে তাদের প্রথম অপারেশনে রওনা হন। মাঝপথে রাত আনুমানিক সাড়ে তিনটা নাগাদ হঠাৎ মাঝি ভয় পেয়ে নৌকা থেকে জলে ঝাঁপ দিয়ে পালিয়ে যায়। তখন এসময় মাঝিবিহীন অবস্থায় নিজেরাই কোনোরকমে নৌকা বেয়ে পশ্চাদাপসরণ করেন। এভাবে তাদের প্রথম অপারেশন ব্যর্থ হয়ে যায়। প্রথম অরপারেশন ব্যর্থ হলেও পরে (জুন মাসের শেষ দিক থেকে সেপ্টেম্বর মাস) তারা বেশ কয়েকটি অপারশেন পরিচালনা করেন। এসব অপারেশনে ফখরুদ্দীন চৌধুরী যথেষ্ট দক্ষতা ও সাহসের পরিচয় দেন। একটি অপারেশনে তারা কিছুটা বিপর্যয়ের মধ্যে পড়েন। তেলিখাল অপারেশনে পাকিস্তানি সেনাবাহিনীর পাল্টা আক্রমণে তাদের দলের কয়েকজন শহীদ ও বেশ কজন আহত হন। সেপ্টেম্বর পর্যন্ত ফখরুদ্দীন চৌধুরীর নেতৃত্বে মুক্তিযোদ্ধারা অ্যামবুশ, ডিমোলিশন ও আকস্মিক আক্রমণ চালিয়ে পাকিস্তানিদের মানসিকভাবে বিপর্যস্ত করে ফেলেন। এরপর ফখরুদ্দীন চৌধুরীর নেতৃত্বাধীন দলকে সংযুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল ডেল্টা কোম্পানির সঙ্গে। জিএম ফখরুদ্দীন চৌধুরী ১৯৭১ সালে সেনাবাহিনীর কমিশন লাভ করলেও স্বাধীনতা যুদ্ধে তার একটি ক্ষতিগ্রস্ত হওয়ায় সেনাবাহিনীতে যোগ দিতে পারেননি।
মুক্তিযুদ্ধে অবদানের জন্য ১৯৭৩ সালের ১৫ ডিসেম্বর তৎকালীন সরকারের গ্রেজেট নোটিফিকেশনের মাধ্যমে তাকে ‘বীর প্রতীক’ খেতাবে ভূষিত করা হয়।
সুফলাকাটি ইউনিয়ন
সুফলাকাটি ইউনিয়ন হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।
ভারমন্ট রুট ১২৯
ভারমন্ট রুট ১২৯ বা ভারমন্ট রাস্তা ১২৯ হল যুক্তরাষ্ট্রের ভারমন্ট রাজ্যের মধ্যে অবস্থিত আইল লা মোটে এবং আলবার্গ এর মধ্যে সংযোগকারী একটি -এর ছোট রাস্তা। রাস্তাটি উত্তর দিকের সদর আইল লা মোটের কেন্দ্র, উত্তরে সদর থেকে শুরু করে আলবার্গের ইউএস রুট ২ এর সাথে সংযোগ স্থাপন করে শেষ হয়েছে। এটি ১৯২৬ সালে ভারমন্ট রুট এফ-২ নাম নিয়ে আবির্ভূত হয় এবং পরবর্তীতে সাজির একটি খেয়ার নামে নামকরণ করা হয়। রুট এফ-২ থেকে বর্তমান নাম ভিটি ১২৯ নামটি অনুসরন করা হয়, যেটি অবশ্য ১৯৪৭ সালে পুণঃনামকরণ করা হয়।
ইতিহাস
ভারমন্ট ১২৯ এর মূল দৈর্ঘ্য ১৯২৬ সালে ভিটি এফ-২ নামে নির্ধারণ করা হয়েছিল। ভিটি এফ-২ এর ধারণা মূলত নিউ ইয়র্ক চেরির লেক চ্যামপ্লেইন মধ্যে একটি খেয়ার নাম থেকে থেকে নেওয়া হয়েছিল। চ্যামপ্লেইন লেকের এফএক্স সিরিজের অন্যান্য রাস্তা ১৯৪০, ১৯৫০ এবং ১৯৬০ সালে নতুন নামে পরিবর্তন করা হয়েছিল। ভিটি এফ-২ রুটটি ১৯৪৭ সালে ভিটি ১২৯ নামে পুনঃনামকরণ করা হয়। ১৯৫৯ এবং ২০০৮ সালের দিকে ভিটি ১২৯ লা মোটের স্কুল স্ট্রিট থেকে বাদ দেওয়া হয়েছিল।
স্থানের মেট্রিক সম্প্রসারণ
স্থানের মেট্রিক সম্প্রসারণ (ইংরেজি ভাষায়: Metric expansion of space) বলতে মহাবিশ্বের যেকোন দুটি দূরবর্তী বস্তুর দূরত্ব ক্রমান্বয়ে বেড়ে চলাকে বোঝায়। এটি এক ধরনের অন্তর্নিহিত সম্প্রসারণ, মহাবিশ্ব প্রসারিত হতে হতে পূর্ব থেকে বিরাজমান স্থানে প্রবেশ করছে ব্যাপারটা এমন নয়, বরং বিভিন্ন অংশের দূরত্ব বাড়ছে তথা স্বয়ং স্থানেরই সম্প্রসারণ ঘটছে। মহাবিশ্ব প্রসারণের মাধ্যমে তার বাইরে অবস্থিত কোন কিছুর মধ্যে প্রবেশ করছে না। বহুল ব্যবহৃত একটি স্থূল উদাহরণ হচ্ছে বেলুন ফোলানো। একটি বেলুনের গায়ে অনেকগুলো দাগ দিয়ে বেলুনটি ফোলানো শুরু করলে দাগগুলো একে অপরের থেকে দূরে সরে যেতে থাকে। এখানে ত্রিমাত্রিক মহাবিশ্বকে বেলুনের দ্বিমাত্রিক পৃষ্ঠের মাধ্যমে প্রকাশ করা যায়, তাহলে বেলুনের পৃষ্ঠটিই হচ্ছে স্থান যা ফোলানোর কারণে অবিরত প্রসারিত হচ্ছে। আর বেলুনগাত্রে যে দাগগুলো রয়েছে সেগুলোকে কল্পনা করা যেতে পারে একেকটি ছায়াপথ হিসেবে, স্থানের সম্প্রসারণের কারণে ছায়াপথগুলো একে অপরের থেকে দূরে সরে যাচ্ছে। এর কারণ ছায়াপথগুলোর নিজস্ব কোন বেগ নয় বরং স্থানের সম্প্রসারণের কারণে তাদের মধ্যকার দূরত্ব বেড়ে যাওয়ার হার।
বিশেষ আপেক্ষিকতা অনুসারে কোন বস্তুর সাপেক্ষে অন্য কোন বস্তুর বেগ আলোর বেগের চেয়ে বেশি হতে পারে না। কিন্তু স্বয়ং স্থানের ক্ষেত্রে এমন কোন বাধ্যবাধকতা নেই। স্থানের প্রসারণের বেগ আলোর চেয়ে বেশি হতে পারে। তাই অনেক দূরে অবস্থিত দুটি বস্তু তাদের স্থানের সম্প্রসারণের কারণে একে অপরের থেকে আলোর চেয়েও বেশি বেগে সরে যেতে পারে। আমাদের থেকে কোন বস্তুর দূরত্ব যত বেশি তার পশ্চাদপসরণের বেগও তত বেশি, তাই একটি নির্দিষ্ট দূরত্বের পর বস্তুর বেগ আলোর চেয়ে বেশি হবে এবং আমরা সেটি দেখতে পারব না। যে দূরত্ব পর্যন্ত বস্তুগুলো আলোর চেয়ে কম বেগে অপসৃত হয় সেটুকু দূরত্বকে তাই পর্যবেক্ষণযোগ্য মহাবিশ্ব বলা হয়। মহাবিশ্বের প্রকৃত আকার এই পর্যবেক্ষণযোগ্য আয়তনের চেয়ে অনেক বেশিও হতে পারে। অন্যদিকে আলোর সসীম বেগের কারণে অনেক দূরের বস্তু দেখার অর্থ দাঁড়ায় আসলে বস্তুটির অতীত অবস্থাকে দেখা। যেমন, ১০ আলোকবর্ষ দূরের একটি তারা থেকে আলো আমাদের কাছে আসতে ১০ বছর সময় নেয়, তাই তারাটি দেখার অর্থ দাঁড়ায় তার ১০ বছর আগের অবস্থা দেখা। এমনকি মহা বিস্ফোরণের কাছাকাছি সময়ে সংঘটিত কোন ঘটনা হয়ত দূরের কোন পর্যবেক্ষকের কাছে এই মাত্র পৌঁছাবে। যেমন আমরা মহাজাগতিক অণুতরঙ্গ পটভূমি বিকিরণ পর্যবেক্ষ করি যা মহা বিস্ফোরণের মাত্র ৩ লক্ষ বছর পর নিসৃত হয়েছিল। তবে মেট্রিক সম্প্রসারণ নিয়ে এখনও অনেক বিতর্ক রয়ে গেছে।
সম্প্রসারণের কারণ
স্থানের এই সম্প্রসারণের কারণ দুটি। প্রথমত, মহা বিস্ফোরণ ঘটেছিল প্রকৃতপক্ষে স্থানকালের। আমাদের চোখে দেখা বিস্ফোরণের সাথে এই বিস্ফোরণের অনেক পার্থক্য রয়েছে, তবে স্বাভাবিক বিস্ফোরণের ফলাফল দিয়ে স্থানের বিস্ফোরণের ফলাফল বোঝা সম্ভব। একটি বোমা বিস্ফোরণের পর বোমার ভেতর থাকা সবকিছু চারদিকে ছিটকে পড়ে। স্থানকালের মহা বিস্ফোরণের পরও তেমনিভাবে স্থান ছিটকে পড়ছে বা প্রসারিত হচ্ছে। এর কারণ স্বভাবতই জড়তা, নিউটনের গতি সূত্র মতে একটি গতিশীল বস্তুর উপর বাহ্যিক কোন বল প্রয়োগ করা না হলে সে আজীবন সমবেগে চলতে থাকবে। স্থানও তেমনি সমবেগে প্রসারিত হতে থাকার কথা, যদি বাহ্যিক কোন বল ক্রিয়া না করে। কিন্তু আসলে বাহ্যিক দুটি বলের প্রভাব রয়েছে। একটি মহাকর্ষ বল যা অবশ্যই আকর্ষণমুখী অর্থাৎ এই বলের কারণে এক বস্তু অপর বস্তুকে আকর্ষণ করে। এই আকর্ষণের কারণে প্রসারণ বেগ দিন দিন কমতে থাকার কথা, তথা মহাবিশ্বের মন্দন ঘটার কথা। কিন্তু ১৯৯৭ সালে বিজ্ঞানীরা এর ঠিক উল্টোটিই সত্যি বলে জানতে পারেন, মহাবিশ্বের প্রসারণ বেগ দিন দিন বাড়ছে অর্থাৎ তার ত্বরণ ঘটছে। এর কারণ হিসেবে বর্তমানে দায়ী করা হচ্ছে তমোশক্তি (dark energy) নামে নামে একটি শক্তির। তাত্ত্বিকভাবে দেখানো যায় যে, মহাবিশ্বের তিনটি উপাদান, বিকিরণ, পদার্থ এবং তমোশক্তির ঘনত্বের উপর প্রসারণের ত্বরণ বা মন্দন নির্ভর করে। সমীকরণের মাধ্যমে এটি প্রকাশ করতে হলে স্কেল গুণাঙ্ক a এর সাথে পরিচিত হবে। সাধারণভাবে বলা যায় a সময়ের একটি অপেক্ষক, সময়ের সাথে সাথে মহাবিশ্বের প্রসারণ ঘটলে a-এর মানও বাড়বে, এই মানকে মহাবিশ্বের আকারের প্রতিনিধি হিসেবেও বিবেচনা করা যেতে পারে। 350px|right|thumb|একটি সমতল (বক্রতা রাশি, k=0) মহাবিশ্বের বিভিন্ন উপাদানের ঘনত্বের বিবর্তন স্কেল গুণাঙ্কের সাপেক্ষে দেখানো হয়েছে।
দেখা যাচ্ছে তমোশক্তির ঘনত্ব বেশি হলে মহাবিশ্বের সূচকীয় সম্প্রসারণ ঘটে, অর্থাৎ বেগ দিনদিন বাড়তে থাকে বা ত্বরণ ঘটে। বর্তমানে ঠিক এটিই ঘটছে। কেন এমনটি ঘটেছে তা বোঝাও খুব কঠিন নয়। তিনটি উপাদানের ঘনত্ব সময়ের সাথে কীভাবে পরিবর্তিত হয় তা বুঝতে পারলেই এর কারণ বের করা সম্ভব:
যানের ছবিতে তিনটি ঘনত্বের এই স্কেল নির্ভরতা দেখানো হয়েছে। স্কেল গুণাঙ্কের মান যখন 'ক' তখন বিকিরণ এবং পদার্থের ঘনত্ব সমান ('চ')। কিন্তু উপরের সমীকরণ থেকে স্পষ্ট দেখা যাচ্ছে বিকিরণের ঘনত্ব পদার্থের তুলনায় দ্রুত কমে। সুতরাং বিকিরণের ঘনত্ব পদার্থের পূর্বেই তমোশক্তির ঘনত্বের নিচে নেমে যাবে (যখন স্কেল গুণাঙ্কের মান 'খ')। খ বিন্দুর পর কেবল পদার্থের ঘনত্বই তমোশক্তির চেয়ে বেশি যাবে, সুতরাং মহাকর্ষের কারণে মহাবিশ্বের মন্দন ঘটবে। কিন্তু স্কেল গুণাঙ্কের মান যখন 'গ' তখন পদার্থের ও তমোশক্তির ঘনত্ব সমান। বর্তমানে আমরা গ বিন্দুর বামে অবস্থান করছি, অর্থাৎ তমোশক্তির ঘনত্ব সবচেয়ে বেশি। ছবিতে দেখা যাচ্ছে তমোশক্তির ঘনত্ব কখনোই পরিবর্তিত হয় না, এটি ধ্রুবক (যার মান 'ছ')। প্রথম তিনটি সমীকরণ থেকে দেখা যাচ্ছে, তমোশক্তির ঘনত্ব যখন সবচেয়ে বেশি তখন স্কেল গুণাঙ্ক সময়ের সাথে সূচকীয় হারে বৃদ্ধি পায়, যার অর্থ মহাবিশ্বের সম্প্রসারণের বেগ বৃদ্ধি পায় বা তার ত্বরণ ঘটে।
বড়জোড়া
বড়জোড়া ভারতের পশ্চিমবঙ্গ রাজ্যের বাঁকুড়া জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৫ মিটার (২৪৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বড়জোড়া শহরের জনসংখ্যা হল ১১,৫০৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে বড়জোড়া এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
সতীশ শিবলিঙ্গম
সতীশ শিবলিঙ্গম (জন্ম: ২৩শে জুন ১৯৯২) একজন ভারতীয় ভারোত্তোলক যিনি পুরুষদের ৭৭ কেজি বিভাগে ২০১৪ ও ২০১৮ কমনওয়েলথ গেমসে স্বর্ণপদক জিতেছিলেন। রাহুল দ্রাবিড় অ্যাথলিট মেন্টরশিপ প্রোগ্রামের মাধ্যমে তাঁকে গোস্পোর্টস ফাউন্ডেশন তাকে সহায়তা দেয়।
প্রাথমিক জীবন
সতীশ তামিলনাড়ু র ভেলোর জেলার সাতুবাচারিতে জন্মগ্রহণ করেন ১৯৯২ সালের ২৩শে জুন। তাঁর বাবা শিবলিঙ্গম প্রাক্তন সেনা সদস্য যিনি জাতীয় পর্যায়ে স্বর্ণপদক জিতেছিলেন এবং এখন ভেলোরের ভিআইটি বিশ্ববিদ্যালয়ে কর্মরত রয়েছেন। সতীশ তাঁর স্কুল পড়াশোনা সাতুবাছড়ির সরকারী উচ্চ মাধ্যমিক বিদ্যালয়ে করেছিলেন। তিনি দক্ষিণ রেলওয়ে চেন্নাইয়ে কাজ করেন।
কর্মজীবন
২০১৮ কমনওয়েলথ গেমসে তিনি ৭৭ কেজি বিভাগে স্বর্ণপদক জিতেছিলেন। তিনি স্ন্যাচ বিভাগে ১৪৪ কেজি উত্তোলন করেন এবং ক্লিন ন জার্ক বিভাগে ১৭৩ কেজি উত্তোলন করে স্বর্ণপদক জেতেন।
২০১৪ কমনওয়েলথ গেমসে, সতীশ পুরুষদের ৭৭ কেজি বিভাগে স্ন্যাচ বিভাগে ১৪৯ কেজি উত্তোলন করেন এবং ক্লিন এন জার্ক বিভাগে ১৭৯ কেজি উত্তোলন করে মোট ৩২৮ কেজি উত্তোলন করেন এবং স্বর্ণপদক জেতেন। স্ন্যাচ বিবাহগে তিনি একটি নতুন গেমস রেকর্ড স্থাপন করেন ।
সতীশ পুরুষদের ৭৭ কেজি বিভগাএ ২০১৬ রিও অলিম্পিকের জন্য যোগ্যতা অর্জন করেছিলেন, যেখানে তিনি ১৪ জন ভারোত্তোলকের মধ্যে একাদশ স্থানে প্রতিযোগিতা শেষ করেন।
অর্জনসমূহ
কমনওয়েলথ গেমস কমনওয়েলথ চ্যাম্পিয়নশিপস
তানজুং প্রিওক বন্দর
অবস্থান
জাকার্তা বন্দর বা তানজুং প্রিওক বন্দর টি জাকার্তা শহরের অবস্থিত।এটি জাভা দ্বীপ এর উত্তর অংশে অবস্থিত।বন্দরটি সমুদ্র সমতল থেকে ০ থেকে ২ মিটার উচ্চতায় অবস্থিত।এই বন্দর ৬.০৬ ডিগ্রী দক্ষিণ থেকে ১০৬.০৬৬ পূর্বে অবস্থান করছে।এই বন্দর জাকার্তার কেন্দীয় অংশ থেকে কিছুটা দূরে অবস্থিত।এই বন্দরটি বানদুং থেকে ১৫০ কিমি দূরে অবস্থিত।
পোতাশ্রয়
এই বন্দরের পোতাশ্রয়টি প্রসস্ত ও গভীর। এখাানে ৭৬ টি জেটি রয়েছে।পোতাশ্রয়টি ৬০ হাজার টিউজ ক্ষমতার জাহাজ ধারণ করতে পারে।পোতাশ্রয়টি স্বাভাবিক প্রকৃতির।এই বন্দরের পোতাশ্রয়টি সরাসরি সমুদ্রের সঙ্গে যুক্ত।বর্তমানে পোতাশ্রয়টির গগভীরতা বাড়ানোর কাজ চলছে।পোতাশ্রটির ড্রেজিং শেষ লে এই প্রোতাশ্রয়টির গভীরতা অনেকটাই বাড়বে।ফলে আরও বড় জাহাজ বন্দরে নোঙর করতে পারবে।
পরিকাঠামো
বন্দরটির মোট ১০২৮ হেক্টর এলাকা নিয়থে গঠিত হয়েছে। এর মধ্যে ৬০৪ হেক্টর এলাকা হল সমুদ্র বা জল ভাগ বাকি ৪২৪ হেক্টর এলাকা হল স্থল ভূমি।বন্দরটির মধ্যে মোট ৭৬ টি জেটি রয়েছে।এই বন্দরটি তে মোট ২০ টি টার্মিনাল রয়েছে।এই টাার্মিনলা গুলির মমধ্যে প্রধান হল কন্টেইনার টার্মিনাল, কার্গো টার্মিনাল, বাল্ক কার্গো টার্মিনাল, তরল পণ্যের টার্মিনাল, শুষ্ক পনওযের টার্মিনাল।বন্দরটির মধ্যে যোগাযোগ ও পণ্য পরিবহনের জন্য রয়েছে বনওদরের নিজস্য সড়গক ও রেলপথ।বন্দরটিতে ৪ লক্ষ বর্গ মিটারের বেশি পণ্য ধারণ ক্ষমতা যুক্ত মজুত ভান্ডার রয়েছে।
ঈশানচন্দ্র বসু
ঈশানচন্দ্র বসু ( ডিসেম্বর ১৮৪৩ – অক্টোবর ১৯১২) ছিলেন একজন সুপণ্ডিত ও দার্শনিক।
সংক্ষিপ্ত জীবনী
ঈশানচন্দ্র বসুর জন্ম ১২৫০ বঙ্গাব্দের ২৬ অগ্রহায়ণ রবিবার ( ১৮৪৩ খ্রিস্টাব্দের ডিসেম্বর)। তিনি বাংলা তথা ভারতের প্রথম ডক্টরেট মহিলা প্রখ্যাত সংস্কৃত পণ্ডিত ও দার্শনিক সুরমা মিত্র দাশগুপ্তর মাতামহ ছিলেন।  তার বাল্যকাল অতিবাহিত হয় মেদিনীপুরে। মেদিনীপুর বিদ্যালয়ে  রাজনারায়ণ বসুর প্রিয় ছাত্র  ছিলেন তিনি। তত্ত্ববোধিনী পত্রিকার বিশিষ্ট লেখক  ও বঙ্গীয় সাহিত্য পরিষদের  প্রথম সহ-সম্পাদক ছিলেন। কিছুদিন তিনি কায়স্থ পত্রিকার সম্পাদনাও করেছেন। বালক-বালিকাদের উপযুক্ত নীতিশিক্ষার পুস্তক প্রণয়ন করেন। রাজা রামমোহন রায়ের লুপ্তপ্রায় সংস্কৃত, বাংলা ও ইংরাজি বহু গ্রন্থের সংকলক এবং রামচন্দ্র বিদ্যাবাগীশের বক্তৃতাবলি প্রকাশক ছিলেন।
ঈশানচন্দ্র আদি ব্রাহ্মসমাজের সভ্য ছিলেন। হিন্দুভাব রক্ষা করতে তিনি ব্রাহ্ম ধর্মপ্রচারের পক্ষপাতী ছিলেন। স্ত্রীশিক্ষায় তার উৎসাহ ছিল। ভবানীপুর বালিকা বিদ্যালয় স্থাপনে তিনি অগ্রণী ভূমিকা নিয়েছিলেন। ঈশানচন্দ্র ১৮৬৫ খ্রিস্টাব্দে কলকাতা বিশ্ববিদ্যালয়কে বারো হাজার টাকা দান করেন। তার প্রদত্ত অর্থ থেকে প্রতি বৎসর অনার্সসহ স্নাতক স্তরের পরীক্ষায় প্রথম স্থানাধিকারীকে ঈশান স্কলারশিপ দেওয়া হয়ে থাকে। তিনি নীতিবিষয়ক ও ধর্মীয় গ্রন্থ রচনা করেছেন। তার রচিত গ্রন্থসমূহ হল-
মৃত্যু
ঈশানচন্দ্র বসু ১৩১৯ বঙ্গাব্দের ২৮ আশ্বিন সোমবার (১৯১২ খ্রিস্টাব্দের অক্টোবর) কলকাতায় প্রয়াত হন।
তথ্যসূত্র
বিষয়শ্রেণী: বাঙালি পণ্ডিত
বিষয়শ্রেণী: বাঙালি লেখক
আল কুত দুর্গ
আল কুত দুর্গ সাধারণভাবে দোহা দুর্গ নামে অধিক পরিচিত। এটি কাতারের রাজধানী দোহার কেন্দ্রে অবস্থিত একটি ঐতিহাসিক সামরিক দুর্গ । ১৯২৭ সালে শেখ আবদুল্লাহ বিন কাসিম আল থানি এটি নির্মান করেন। তিনি শেখ আবদুল্লাহ বিন জসিম আল থানি নামে অধিক পরিচিত। তিনি ১৯১৩ সাল থেকে ১৯৪৯ সাল পর্যন্ত কাতারের শাসক ছিলেন। শেখ আবদুল্লাহর তার ভাই শেখ মোহাম্মদ বিন জসিম আল থানির নিকট শাসনভার অর্পণ করেন। দুর্গটিকে পরে যাদুঘরে রূপান্তরিত করা হয়।
কাতারের ঐতিহ্যবাহী হস্তশিল্প, দ্রব্য এবং চিত্র সহ দৈনন্দিন জীবনের চিত্রালংকরণ দুর্গে রাখা হয়েছে। প্রদর্শিত বস্তু এবং শিল্পকর্মের মধ্যে রয়েছে হস্তশিল্প, জিপসাম ও কাঠের অলঙ্কার, মাছ ধরার সরঞ্জাম ও নৌকা, কারূশিল্প কর্মীদের এবং দৈনন্দিন জীবনের তৈল চিত্রসহ ঐতিহাসিক ছবি এবং চিত্রকর্ম।
ইতিহাস
উসমানীয়রা পরিত্যক্ত করার পর ১৯২৭ সালে শেখ আবদুল্লা বিন কাসিম আল থানি আল কুত দুর্গ পুনর্নির্মাণ করেন। এটি প্রথমে ১৮৮০ সালে পুলিশ স্টেশন হিসাবে ব্যবহার করার জন্য নির্মিত হয়েছিল এবং পরে এটি ১৯০৬ সালে কারাগার হিসাবে ব্যবহৃত হয়, যদিও কিছু সূত্র প্রমাণ করে যে আল কুত দুর্গটি কুখ্যাত চোরদের থেকে সৌক ওয়াকিফকে রক্ষার জন্য শেখ আবদুল্লা নির্মাণ করেছিলেন। এটি ১৯৮ সালেও সংস্কার করা হয়েছিল। এটি সেই সময়ের অন্যতম গুরুত্বপূর্ণ দুর্গ ছিল।
ভূগোল
দোহা কর্নিশের নিকটে বিখ্যাত সৌক ওয়াকিফের মধ্যস্থলে আল বিদ্দা পাড়ায় আল কুত দুর্গটি অবস্থিত এবং বর্তমানে বিশেষত বিদেশীদের কাছে এটি একটি বিশেষ স্মৃতিচিহ্ন, যাদুঘর এবং পর্যটন স্থান।
বনি এম.
বনি এম. ছিলো একটি ইউরো-ক্যারিবীয় গানের দল। জার্মান রেকর্ড প্রযোজক ফ্র্যাঙ্ক ফারিয়ান দলটি শুরু করেছিলেন। প্রাতিষ্ঠানিকভাবে পশ্চিম জার্মানিভিত্তিক দলটিতে সদস্য ছিলেন জ্যামাইকার লিজ মিচেল ও মার্সিয়া ব্যারেট, মন্টসারেতের মাইজি উইলিয়ামস এবং আরুবার মঞ্চ অভিনয় শিল্পী ববি ফ্যারেল। ১৯৭৬ সালে প্রতিষ্ঠিত দলটি ১৯৭০-এর দশকের ডিসকো সঙ্গীতের সময়কালে জনপ্রিয়তা অর্জন করে। ১৯৮০-এর দশকের পুরোটা সময়ে দলটি বিভিন্ন সময় ভিন্নি ভিন্ন ব্যক্তির সমন্বিত লাইন-আপ নিয়ে মঞ্চে সঙ্গীত পরিবেশ করে।
ব্যান্ডটি বিশ্বব্যাপী ৮০ মিলিয়ন রেকর্ড বিক্রি করে। তাদের উল্লেখযোগ্য গানের মধ্যে রয়েছে "ড্যাডি কুল", "মা বেকার", "বেলফাস্ট", "সানি", "রাসপুটিন", "মেরি’স বয় চাইল্ড" এবং "রিভার্স অব ব্যাবিলন"।
প্রতিষ্ঠা
জার্মান সঙ্গীতশিল্পী-গীতিকার ফ্র্যাঙ্ক ফারিয়ান ১৯৭৪ সালের ডিসেম্বরে নৃত্য সঙ্গীত "বেবি ডু ইউ ওয়ানা বাম্প" রেকর্ড করেন। গানটি স্টুডিওতে কৃত্রিম চড়া সুর ব্যবহার করে তৈরি করা হয়। ফ্র্যাঙ্ক রেকর্ডটি তার আসল নাম ব্যবহার করে প্রকাশের পরিবর্তে প্রথমে একক সঙ্গীত হিসেবে তার ছদ্মনাম ‘বনি এম.’ ব্যবহার করে প্রকাশ করেন। ফ্র্যাঙ্ক অস্ট্রেলীয় গোয়েন্দা টেলিভিশন ধারাবাহিক ‘বনি’-এর নাম থেকে তার ছদ্মনামটি নিয়েছিলেন। তিনি নামটি নেওয়া প্রসঙ্গে বলেছিলেন:
একক গানটি ধীরে ধীরে নেদারল্যান্ডস ও বেলজিয়ামে জনপ্রিয়তা অর্জন করে। এ সময় ফ্র্যাঙ্ক টেলিভিশনে গানটি পরিবেশনের জন্য মঞ্চ অভিনয় শিল্পী ভাড়া করার সিদ্ধান্ত নেন। তিনি প্রথমে মাইজি উইলিয়ামসকে খুঁজে পান। পরে মাইজি নৃত্যশিল্পী ববি ফ্যারেলকে নিয়ে আসেন। মার্সিয়া ব্যারেট এরপর যুক্ত হন যিনি পরবর্তীতে লিজ মিচেলকে নিয়ে আসেন। লিজ এর পূর্বে হামবুর্গভিত্তিক গানের দল ‘লেস হামফ্রিস সিঙ্গারস’ দলের সাথে যুক্ত ছিলেন।
জগৎজ্যোতি দাস
জন্ম এবং শিক্ষাজীবন
জগৎজ্যোতি দাস হবিগঞ্জ জেলার আজমিরীগঞ্জ উপজেলার জলসুখা গ্রামে জন্মগ্রহণ করেন। তিনি জীতেন্দ্র দাসের কনিষ্ঠ পুত্র। স্কুল জীবনেই জগৎজ্যোতি আইয়ুববিরোধী আন্দোলনে অংশ নেন। ১৯৬৮ সালে ম্যাট্রিক পাস করার পর সুনামগঞ্জ সরকারি কলেজে ভর্তি হয়ে ছাত্র ইউনিয়নে (মেনন গ্রুপ) যোগ দেন। ১৯৬৯ সালে আইয়ুব বিরোধী আন্দোলনে অংশ নিয়ে বিশেষ দায়িত্ব পালনে ভারতের গৌহাটির নওপং কলেজে ভর্তি হন। সেখানে অবস্থানকালে অনেকগুলো অঞ্চলের ভাষা আয়ত্ত করেন এবং ধীরে ধীরে নকশালপন্থীদের সঙ্গে জড়িত হন। এখানে অস্ত্র গোলাবারুদ সম্পর্কে স্বচ্ছ ধারণা নিয়ে আবার দেশে ফিরে আসেন।
স্বাধীনতা যুদ্ধ যোগদান
জগৎজ্যোতি ১৯৭১ সাল মুক্তিযুদ্ধ চলাকালে পাকিস্তান সেনাবাহিনীর হামলা ও হত্যাকান্ডের বিরুদ্ধে রূখে দাঁড়ানোর জন্য সিদ্ধান্ত নেন। যোগ দেন ভারতের মেঘালয় রাজ্যের ইকো-১ ট্রেনিং ক্যাম্পে। বাংলার ভাটি অঞ্চলের সুনামগঞ্জ-কিশোরগঞ্জ-নেত্রকোণা এবং হবিগঞ্জের হাওরাঞ্চল নিয়ে গঠিত হয় মুক্তিযুদ্ধের ৫ নং সেক্টর। এ সেক্টরের কমান্ডারের দায়্ত্বি পান তৎকালীন মেজর শওকত আলী। ৫ নং সেক্টরকে কয়েকটি সাব-সেক্টরে বিভক্ত করা হয়। এর মধ্যে টেকেরঘাট সাব-সেক্টরের দায়িত্ব প্রাপ্ত সুরঞ্জিত সেনগুপ্তের অধীনে প্রথমত জগৎজ্যোতি বিভিন্ন আক্রমণে অংশগ্রহণ করেন। তার নেতৃত্বে প্রশিক্ষিত যোদ্ধাদের নিয়ে গঠিত হয় গেরিলা দল, যার নাম দেওয়া হয় ফায়ারিং স্কোয়াড ‘দাস পার্টি’। জগৎজ্যোতির শেষ যুদ্ধের অন্যতম সঙ্গী আবদুল কাইয়ুমের বয়ানে জানা যায়, দাস পার্টি নামটি জনগনের দেওয়া নাম নয়, দাস পার্টির অফিসিয়াল দলিল ছিল এবং পার্টি কমান্ডার হিসেবে জগৎজ্যোতি স্বীকৃতি পেয়েছিলেন ।
কয়েকটি সফল অপারেশন
জগৎজ্যোতি ইংরেজি, হিন্দি, গৌহাটির আঞ্চলিক ভাষায় পারদর্শী হওয়ার সুবাদে ভারতীয় মিত্র বাহিনীর সঙ্গে তার যোগাযোগ সহজতর হয়। এর ফলে দাস পার্টির জন্য ভারতীয় মিত্র বাহিনীর জগৎজ্যোতি আধুনিক অস্ত্র ও গোলাবারুদ সংগ্রহে সমর্থ হন। দাস পার্টির উল্লেখযোগ্য একটি অপারেশন ছিল পাকবাহিনীর বার্জ আক্রমণ। ১৯৭১-এর ১৬ অক্টোবর পাকবাহিনীর সেই বার্জটিতে আক্রমণ চালিয়ে বার্জটি নিমজ্জিত করে। দাস বাহিনীর গেরিলা অভিযানের মাধ্যমে পাকিস্তানি শত্রু ঘাঁটি ধ্বংস শুরু করে। পরবর্তীতে পাহাড়পুর অপারেশন, বানিয়াচংয়ে কার্গো বিধ্বস্ত করা, বানিয়াচং থানা অপারেশনসহ বেশ ক’টি ছোট বড় অপারেশন দাস পার্টির যোদ্ধারা সফল ভাবে সম্পন্ন করে।
বদলপুর অপারেশন
বদলপুর অপারেশন ছিল মুক্তিযুদ্ধের ইতিহাসে একটি একটি বড় সাফল্য। জগৎজ্যোতির সঙ্গে ছিল বানিয়াচংয়ের মোহাম্মদ আলী মমিন, আমির হোসেন, খালেক মাস্টার, হায়দারুজ্জামান খান ধন মিয়া, আজমিরীগঞ্জের রাশিদুল হাসান চৌধুরী কাজল, মতিউর রহমান, নিত্যানন্দ দাস, ইলিয়াছ চৌধুরী, আঃ রশীদ, নিপেন্দ্র দাশ, ছাতকের আয়ুব আলী, আঃ মজিদ ও দিরাই উপজেলার আহবাব হোসেন এবং নীলু। জগৎজ্যোতির দল আজিমিরীগঞ্জ, মারকুলি, গুঙ্গিয়ারগাঁও প্রভৃতি অঞ্চলে শত্রু ঘাঁটি ধ্বংস করে দেয়। বদলপুরে শত্রুসেনারা দাস পার্টির প্রতিরোধের মুখে পাকসেনারা শক্তি বৃদ্ধি করতে বাধ্য হয়। গুলি ছোড়ার জন্য হেলিকপ্টারও ব্যবহার করা হয়। রক্তক্ষয়ী যুদ্ধে জগৎজ্যোতির পাশে ছিল ইলিয়াস নামে আরেকজন মুক্তিযোদ্ধা।
সম্মুখযুদ্ধ এবং মৃত্যু
পাক ক্যাম্প থেকে ২০০ গজ দূরে রাজাকার/পাক সেনাদের আক্রমণে ছত্রভঙ্গ হয়ে পড়ে দাস পার্টি। রণাঙ্গনে পরিস্হিতির ভয়াবহতার কথা চিন্তা করে এক পর্যায়ে জ্যোতি তার দলকে ফিরে যাবার নির্দেশ দিয়ে একটি মাত্র এলএমজি নিয়ে নিজে একাই যুদ্ধ চালিয়ে যাবার সিদ্ধান্ত নেন। এজন্য জ্যোতি সহযোদ্ধা মোহাম্মদ আলী মমিনকে নির্দেশ দেন যাতে অন্যরা তাদের জীবন বাঁচিয়ে নিরাপদ স্থানে সরে যায়। এরপর দল থেকে বিচ্ছিন্ন হয়ে যুদ্ধ চালিয়ে যেতে থাকেন মাত্র দুইজন, জ্যোতি ও ইলিয়াছ। হঠাৎ ইলিছাস পাঁজরে গুলিবিদ্ধ হন। জ্যোতি পিছু না হটে তার মাথার লাল পাগড়ি খুলে শক্ত করে ইলিয়াসের বুকে‌ এবং পিঠে বেঁধে দেন, যাতে তার রক্তক্ষরণ থেমে যায়। ইলিয়াছ সেই অবস্থায় মেশিনগান নিয়ে ক্রমাগত গুলি ছুড়তে থাকে পাকিস্তানি বাহিনীর ওপর।
যুদ্ধের এক পর্যায়ে ম্যাগজিন লোড করে শত্রুর অবস্থান দেখতে মাথা উঁচু করাতে ১টি গুলি জগৎজ্যোতির চোখে বিদ্ধ করে এবং তিনি মৃত্যুবরণ করেন। পাকবাহিনীর সহযোগী রাজাকার সদস্যরা রাতে জ্যোতির লাশ খুঁজে পেয়ে পাকবাহিনীকে খবর দেয় এবং জ্যোতির মৃতদেহটি আজমিরীগঞ্জ বাজারে নিয়ে যায়। রাজাকাররা জ্যোতি হত্যার ঘটনা ছড়িয়ে দিয়ে সাধারণ মানুষকে ভয় দেখানোর জন্য জ্যোতির মৃতদেহকে আজমিরীগঞ্জ গরুর হাটে একটি খুঁটির সঙ্গে ঝুলিয়ে পেরেক মেরে রাখে। এক সময় জ্যোতির দেহ ভাসিয়ে দেওয়া হয় কুশিয়ারা নদীতে। ১৯৭২ সালে মরণোত্তর বীরবিক্রম উপাধি লাভ করেন।
সাহিত্যে
কমিউনিস্ট কর্মী ও লেখিকা অঞ্জলি লাহিড়ী জগৎজ্যোতি দাসকে নিয়ে জগৎজ্যোতি উপন্যাসটি লেখেন যা ২০০৩ সালে বাংলাদেশ সাহিত্য প্রকাশ থেকে বের হয়। লেখিকা অঞ্জলির শিলঙের বাড়িতে জগৎ জ্যোতি ও অন্যান্য মুক্তি যোদ্ধারা আশ্রয় পেয়েছেন এর আগে। তাজুল মহম্মদ তার সিলেটের যুদ্ধকথা বইতে দাস পার্টির অভিযানের কথা বর্ণনা করেছেন। হবিগঞ্জের নাট্য কর্মী রুমা মোদক তাকে নিয়ে মঞ্চনাটক নির্মাণ করেন, যা ঢাকা, সিলেট সহ ভারতে বহুবার প্রদর্শিত হয় । লেখক হাসান মোরশেদ জগৎজ্যোতি দাস এর দাস পার্টি নিয়ে লিখেছেন দাস পার্টির খোঁজে নামের মুক্তিযুদ্ধ ভিত্তিক বইটি।
সেসিল বীডন
স্যার সেসিল বীডন কেসিএসআই (১৮১৬ – ১৮৮০) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির তৃতীয় লেফটেন্যান্ট গভর্নর। তিনি ১৮৬২ সাল থেকে ১৮৬৬ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
গোকুন্ডা ইউনিয়ন
গোকুন্ডা ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ৪৭.৮৬ বর্গ কি.মি (১৮.৪৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৮,৯১৩ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি। >
ফরেস্ট হুইটেকার
থাম্ব|২০১৪ সালের ফেব্রুয়ারিতে হুইটেকার
তৃতীয় ফরেস্ট স্টিভেন হুইটেকার (Forest Steven Whitaker III; জন্ম: ১৫ জুলাই ১৯৬১) হলেন একজন মার্কিন অভিনেতা, প্রযোজক ও পরিচালক। তিনি ২০০৬ সালে দ্য লাস্ট কিং অব স্কটল্যান্ড চলচ্চিত্রে উগান্ডার স্বৈরশাসক ইদি আমিন চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্ট্ররস গিল্ড পুরস্কার ও ন্যাশনাল বোর্ড অব রিভিউ পুরস্কারসহ অসংখ্য সমালোচনামূলক পুরস্কার লাভ করেন।
হুইটেকার বার্ড, দ্য ক্রায়িং গেম, প্লাটুন, ঘোস্ট ডগ: দ্য ওয়ে অব দ্য সামুরাই, দ্য গ্রেট ডিবেটারস, দ্য বাটলার অ্যান্ড অ্যারাইভাল চলচ্চিত্রে অভিনয় করে খ্যাতি অর্জন করেন। এছাড়া তিনি রোগ ওয়ান: আ স্টার ওয়ার্স স্টোরি ছবিতে স গেরেরা এবং ব্ল্যাক প্যান্থার ছবিতে জুরি চরিত্রে অভিনয় করেন।
ধুলাউড়ি কাওছারিয়া কামিল মাদ্রাসা
ধুলাউড়ি কাওছারিয়া কামিল মাদ্রাসা বাংলাদেশের পাবনা জেলার সাথিয়া উপজেলার একটি প্রাচীন আলিয়া মাদ্রাসা। এটি ১৯০৭ সালে স্থানীয় ব্যক্তিদের উদ্যোগে প্রতিষ্ঠিত হয়। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ড কর্তৃক নিয়ন্ত্রিত হয় এবং ফাজিল ও কামিল স্তর ইসলামি আরবি বিশ্ববিদ্যালয় কর্তৃক নিয়ন্ত্রিত হয়। এখানে আলিয়া মাদ্রাসার প্রথম শ্রেণী থেকে শুরু করে সর্বোচ্চ শ্রেণী কামিল পর্যন্ত রয়েছে। মাদ্রাসার ফলাফল প্রায়ই পাবনা জেলার মধ্যে শীর্ষস্থান দখল করে থাকে।
ইতিহাস
ব্রিটিশ আমলে বৃহত্তর পাবনা জেলায় ইসলামি শিক্ষার প্রসারণ ঘটাতে এই মাদ্রাসাটি প্রতিষ্ঠার উদ্যোগ নেওয়া হয়। প্রথম দিকে কার্যক্রম শুরু হিসাবে প্রাথমিক মসজিদ ভিত্তিকভাবে একটি মাদ্রাসা স্থাপন করা হয়। এরপর ১৯০৭ সালে এই মাদ্রাসার নামে একটি মক্তব চালু করে ছাত্রদের প্রাতিষ্ঠানিকভাবে শিক্ষা প্রদান করা শুরু হয়। এরপর মাদ্রাসাটি দাখিল শ্রেণীতে পাঠদান শুরু করা হয়। ধীরে ধীরে মাদ্রাসার শিক্ষা কার্যক্রম বিস্তৃত আকার ধারণ করলে মাদ্রাসায় আলিম ও ফাজিল শ্রেণী এবং পরবর্তী সময়ে কামিল শ্রেণীতে পাঠদান শুরু করা হয়।
এরপর মাদ্রাসাটি ইসলামী বিশ্ববিদ্যালয় আইনের ২০০৬ সালের সংশোধনী রূপ অনুসারে কুষ্টিয়া ইসলামী বিশ্ববিদ্যালয়ের অন্তর্ভুক্তি লাভ করে। এরপরে ২০১৬ সালে মাদ্রাসাটি ইসলামি আরবি বিশ্ববিদ্যালয়ের অন্তর্ভুক্তি লাভ করে।
নালন্দা লোকসভা কেন্দ্র
নালন্দা লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর নালন্দা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
নালন্দা লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন জনতা দল (ইউনাইটেড)-এর শ্রী কৌশলেন্দ্র কুমার।
মিসরীয় ইসলামি জিহাদ
মিসরীয় ইসলামি জিহাদ (EIJ, الجهاد الإسلامي المصري, পূর্বে শুধুমাত্র ইসলামি জিহাদ (الجهاد الإسلامي) এবং "Liberation Army for Holy Sites" নামে ডাকা হত। স্বাভাবিকভাবে আল-জিহাদ, জিহাদি দল অথবা জিহাদি সংগঠন নামে পরিচিত। ) হচ্ছে একটি মিসরীয় ইসলামি সন্ত্রাসবাদী দল যেটি ১৯৭০ সাল থেকে সক্রিয় হয়েছিল। এটির উপর জাতিসংঘ কর্তৃক আল কায়েদার শাখা হিসেবে আন্তর্জাতিক নিষেধাজ্ঞা বলবৎ রয়েছে। এটির উপর বিশ্বের আরো বিভিন্ন দেশ কর্তৃক নিষেধাজ্ঞা রয়েছে। এই দলটি যুক্তরাজ্য কর্তৃক সন্ত্রাসবাদ আইন ২০০০ অনুসারে নিষিদ্ধ ঘোষিত হয়।
ইআইজে সারাবিশ্বেই অনেক গ্রেফতারির মুখোমুখি হয়েছে, উদাহরণতঃ ২০০৬-২০০৭ এ লেবানন ও ইয়েমেনের গ্রেফতারি। ২০০১ সালের জুনে আল কায়েদার সাথে মিসরীয় ইসলামি জিহাদ (যা অনেক বছর যাবত একে অপরের সহযোগী হিসেবে ছিল) "কায়েদাতুল জিহাদ" নামধারণ করে একীভূত হয়ে যায়। যাইহোক, জাতিসংঘ এই সংগঠনটি একীভূত হবার ঘোষণা দেবার পর ভিতরে ভাঙ্গন সৃষ্টি হয়েছিল।
২০১১ সালের মিসরীয় বিপ্লবের পর এই দলটির সাবেক নেতৃবৃন্দ ইসলামিক পার্টি নামে একটি রাজনৈতিক দলে যোগদান করে। এই দলটি ২০১৩ সালের সরকারবিরোধী অভ্যুত্থানের সময় সরকারবিরোধী জোটে যোগদান করে।
ইতিহাস
আল-জিহাদ অথবা "তানযিম আল-জিহাদ" (প্রচলিত বাংলায়: তানযিমুল জিহাদ) হচ্ছে ১৯৮০ সালে ঐক্যবদ্ধ হওয়া দুটি পৃথক ইসলামি দলের নাম। একটি দল আব্দুস সালাম ফারাজের নেতৃত্বের কায়রো দল অপরটি কারাম জুহদির নেতৃত্বের সাইদি (উত্তর মিসরের অংশ) অঞ্চলের দল। ফারাজ ১৯৮০ সালে আল-ফারিদ্বাহ আল-গাইবাহ (অবহেলিত ফরজ বা দায়িত্ব) নামে আল-জিহাদ দলের নীতিনির্ধারণী বই লিখেন। বইটির ৫০০ কপি ছাপানো হয়।
কায়রো জঙ্গী গোষ্ঠীর প্রধান ছিলেন আব্বুদ আল-যুমার, "মিসরের সেনাবাহিনীর গোয়েন্দা বিভাগের একজন এককালীন অফিসার তাকে সাদাতহত্যায় জড়িত থাকার অভিযোগে মৃত্যুদণ্ড দেন। এই ঘটনা ইসলামি জিহাদকে খুব কম সময়ে শক্তভাবে দমন করে ফেলে।
মধ্যম শ্রেণীর সদস্যদের অধিকাংশই তিনবছরের মধ্যে জেল থেকে মুক্তি লাভ করেন। এরপর তারা মুজাহিদদের সহায়তা করতে নিজ ঘর থেকে পালিয়ে পাকিস্তান এবং আফগানিস্তানে গমন করেন।
রুফস পোলক
কাজ
২০০৭ এবং ২০০৮ সালে, অপটিমাল কপিরাইট মেয়াদ সংক্রান্ত দুটি বিতর্কিত কাগজপত্র প্রকাশ করেন, যেখানে তিনি একটি অর্থনৈতিক মডেলের উপর ভিত্তি করে প্রস্তাব রাখেন।
তিনি কেমব্রিজের ইমানুয়েল কলেজ, থেকে অর্থনীতিতে তৃণভূমি গবেষণা ফেলোশিপ নির্বাচিত হয়েছেন।
মণিপুরের মাওবাদী কমিউনিস্ট পার্টি
মণিপুরের মাওবাদী কমিউনিস্ট পার্টি হচ্ছে মণিপুরের একটি অতি-বামপন্থী কমিউনিস্ট পার্টি যাদের লক্ষ্য হল "সশস্ত্র বিপ্লবী যুদ্ধের মাধ্যমে একটি কমিউনিস্ট সমাজ প্রতিষ্ঠা করা"। মণিপুরের মাওবাদী কমিউনিস্ট পার্টিও "ঔপনিবেশিক ভারত" থেকে মণিপুরের জনগণের মুক্তি দেবার ইচ্ছা পোষণ করে।
সংগঠন
মণিপুরের মাওবাদী কমিউনিস্ট পার্টি বা এমসিপিএম-এর স্থায়ী কমিটির কো-অর্ডিনেটর হচ্ছেন কোংঘান, সহসভাপতি হচ্ছেন মং উলেন সান। The প্রচার ও প্রচারণা সম্পাদক হচ্ছেন নংলেন মাইতি। সভাপতি হচ্ছেন টাইবাংলেন মেইতি,
বৈধ অবস্থা
মণিপুরের মাওবাদী কমিউনিস্ট পার্টি একটি নিষিদ্ধ সংগঠন।
অন্যান্য বিদ্রোহীদের সাথে সম্পর্ক
ভারতের কমিউনিস্ট পার্টি (মাওবাদী) এমসিপিএম-এর প্রতিষ্ঠাকে এই বলে আখ্যায়িত করেছে যে, "এটি দক্ষিণ-পূর্ব এশিয়ার বিপ্লবের ইতিহাসে একটি ঐতিহাসিক তাত্পর্যপূর্ণ ঘটনা" এবং আরো বলেছেন যে "এটা তাদের সাধারণ শত্রু ভারতীয় রাষ্ট্রের বিরুদ্ধে সংগ্রামে কাঁধে কাঁধ মিলিয়ে লড়াই করবে"। সিপিআই মাওবাদী কেসিপি মাওবাদী এবং মণিপুরের পিপলস লিবারেশন আর্মির সাথে ঘনিষ্ঠ সম্পর্ক রক্ষা করে।
জেন্টলম্যান বনাম প্লেয়ার্স
জেন্টলম্যান বনাম প্লেয়ার্স (Gentlemen v Players) শতাধিক বছর ধরে বার্ষিকাকারে এক বা দুইবার ইংল্যান্ডে অনুষ্ঠিত হওয়া প্রথম-শ্রেণীর ক্রিকেট খেলা ছিল। শৌখিন মর্যাদাসম্পন্ন প্রথম-শ্রেণীর ক্রিকেটারদের নিয়ে জেন্টলম্যান দল ও পেশাদার খেলোয়াড়দের নিয়ে প্লেয়ার্স দল গঠন করা হতো। দল দুইটি ঐ সময়ের সামাজিক শ্রেণীর অবকাঠামোয় সঙ্গায়িত হতো। প্লেয়ার্সের খেলোয়াড়েরা মূলতঃ কর্মজীবী এবং জেন্টলম্যানের সদস্যরা সরকারী বিদ্যালয় থেকে আগত মাঝারী ও উচ্চশ্রেণীভূক্ত ছিলেন। প্লেয়ার্সের খেলোয়াড়দেরকে কাউন্টি ক্লাব কিংবা খেলা আয়োজনকারীর কাছ থেকে বেতন পেতেন। অন্যদিকে জেন্টলম্যানের সদস্যরা নামেমাত্র ব্যয়বাবদ খরচ দাবী করতেন। তবে পুরো বিষয়টি বেশ বিতর্কিত ছিল। কিছু শীর্ষস্থানীয় শৌখিন খেলোয়াড় অনেক পেশাদার খেলোয়াড়ের চেয়েও অধিক বেতন পেতেন বলে জানা যায়।
৩১ জানুয়ারি, ১৯৬৩ তারিখে মেরিলেবোন ক্রিকেট ক্লাব (এমসিসি ) কর্তৃপক্ষ দ্বিধাহীন ও আনুষ্ঠানিকভাবে শৌখিনতত্ত্ব ধারনার বিলোপন ঘটায় এবং সকল প্রথম-শ্রেণীর ক্রিকেটারকে পেশাদারী পর্যায়ে নিয়ে আসে। তখন থেকে জেন্টলম্যান বনাম প্লেয়ার্সের মধ্যকার খেলাকে কালবৈষম্যরূপে চিত্রিত করা হয় ও অনিয়মিত হয়ে পড়ে। এর বিকল্প খেলার বিষয়ে চিন্তা-ভাবনা চললেও ১৯৬৩ সালে সীমিত ওভারের জিলেট কাপ প্রতিযোগিতা শুরু হলে তা আর হয়ে উঠেনি। ১৮০৬ সাল থেকে ১৯৬২ সালের মধ্যে সর্বমোট ২৭৪টি খেলা আয়োজিত হয়। তন্মধ্যে, প্লেয়ার্স ১২৫টি ও জেন্টলম্যান ৬৮টি খেলায় বিজয়ী হয়। এছাড়া, ৮০টি খেলা ড্র ও একটি খেলা টাইয়ে পরিণত হয়।
ইতিহাস
১৮৬০-এর দশক থেকে ১৯১৪ সাল পর্যন্ত জেন্টলম্যান বনাম প্লেয়ার্সের খেলাটি স্বর্ণালী শিখরে আরোহণ করে। তবে, টেস্ট খেলার তুলনায় এর নিম্নমান ও প্রতিদ্বন্দ্বী নর্থ ভার্সাস সাউথের খেলাও এতে বিরূপ প্রভাব ফেলে। ১৮৬০-এর দশক পর্যন্ত জেন্টলম্যান দল পেশাদারদের সাথে তুলনান্তে অত্যন্ত দূর্বল দল হিসেবে পরিচিতি পায়। এক পর্যায়ে প্লেয়ার্সের একাদশের বিপরীতে অধিকসংখ্যক খেলোয়াড়কে অন্তর্ভূক্তি ঘটায় তারা। ডব্লিউ. জি. গ্রেসের খেলোয়াড়ী জীবন চলাকালে জেন্টলম্যান দল প্রতিদ্বন্দ্বিতায় ফিরে আসে। তাঁর খেলা অসাধারণ ছিল ও বেশ কিছুকাল পর জেন্টলম্যান দল সফলতার মুখ দেখতে শুরু করে। প্রায়শঃই তারা ব্যাটসম্যান হিসেবে সর্বাগ্রে ব্যাটিংয়ে যেতো। তবে দলে কিছু ভালোমানের শৌখিন বোলারও ছিল। প্লেয়ার্স দলে শক্ত বোলারসমৃদ্ধ দল ছিল ও সর্বদাই তারা ফিল্ডিংয়ে নামতো।
তিনদিনেরও অধিক সময় দিনব্যাপী খেলাটি অনুষ্ঠিত হতো। কিছু ক্ষেত্রে এর ব্যতয়ও ঘটতো। লর্ডসে নিয়মিতভাবে খেলাটি হতো। এছাড়াও অনেকগুলো মাঠ খেলা আয়োজনে ব্যবহৃত হয়েছে। তন্মধ্যে, ওভাল ও স্কারবোরা অন্যতম। সেপ্টেম্বর, ১৯৬২ সালে জেন্টলম্যান বনাম প্লেয়ার্সের মধ্যেকার সর্বশেষ খেলাটি অনুষ্ঠিত হয়েছিল।
একই ধাঁচের শৌখিন খেলোয়াড়েরা পেশাদার খেলোয়াড়দের সাথে অন্য প্রতিযোগিতায় অবতীর্ণ হয়। এগুলোর কয়েকটি প্রথম-শ্রেণীর খেলার মর্যাদা পায়। তন্মধ্যে, নটিংহ্যামশায়ার জেন্টলম্যান বনাম নটিংহ্যামশায়ার প্লেয়ার্সের খেলা অন্যতম। তবে এ খেলাগুলো ২০শ শতাব্দীর সূচনাকালে এসে গুরুত্ব হারায়। ১৯২০ সালে সাউথ জেন্টলম্যান বনাম সাউথ প্লেয়ার্সের মধ্যকার এ ধরনের খেলা সর্বশেষ অনুষ্ঠিত হয়েছিল। এরপর থেকে জেন্টলম্যান বনাম প্লেয়ার্সের মধ্যকার সকল প্রথম-শ্রেণীর খেলা শুধুমাত্র উপর্যুক্ত নামে পরিচিতি পেয়েছিল।
১৯৬২ মৌসুমের পর শৌখিন ও পেশাদার খেলোয়াড়দের প্রভেদ দূরীভূত হলে জেন্টলম্যান বনাম প্লেয়ার্সের খেলা আয়োজন বন্ধ হয়ে যায়। চার্লস উইলিয়ামস বেশ কয়েকবার এ খেলার বিষয়বস্তু নিয়ে প্রতিবেদন তুলে ধরেন। পরে এগুলো শৌখিন মর্যাদা স্থায়ী কমিটি থেকে এমসিসির কাছে হস্তান্তর করা হয়। ৩১ জানুয়ারি, ১৯৬৩ তারিখে এমসিসি কর্তৃপক্ষ দ্ব্যর্থহীনভাবে শৌখিনতত্ত্বের বিলুপ্তির সিদ্ধান্ত গ্রহণ করতে বাধ্য হয়। উইলিয়ামস বলেছিলেন যে, বিকল্প প্রতিযোগিতার বিষয়টি ভেবে দেখা হচ্ছে। তবে, নবপ্রবর্তিত সীমিত ওভারে প্রতিযোগিতা হিসেবে জিলেট কাপ ১৯৬৩ সালের শুরুতে আয়োজন করা হলে আর তা হয়ে উঠেনি।
প্রথম খেলা
৭ থেকে ৯ জুলাই, ১৮০৬ তারিখে মূল লর্ডস মাঠে প্রথমবারের মতো তিনদিনের খেলাটি আয়োজন করা হয়েছিল। এর অল্পকিছুদিন পরই দ্বিতীয় খেলাটি ২১ থেকে ২৫ জুলাই একই মাঠে অনুষ্ঠিত হয়। প্রথম খেলায় জেন্টলম্যান দল তৎকালীন দুই অসাধারণ পেশাদার ক্রিকেটার - বিলি বেল্ডহাম ও উইলিয়াম ল্যাম্বার্টকে ‘দানকৃত ব্যক্তি’ হিসেবে দলে নেয়। ল্যাম্বার্ট ব্যাট হাতে দূর্দান্ত ভূমিকা পালন করেন ও জেন্টলম্যান দল ইনিংস ও ১৪ রানে বিজয়ী হয়। এর পরের খেলায় জেন্টলম্যান দল ল্যাম্বার্টকে দলে রেখে দেয় ও বেল্ডহাম প্লেয়ার্সের পক্ষে খেলেন। নিম্নমূখী রানের খেলায় জেন্টলম্যান দল ৮২ রানে জয় পায়। এবারও ল্যাম্বার্ট গুরুত্বপূর্ণ ভূমিকা রাখেন। তবে, শীর্ষস্থানীয় শৌখিন খেলোয়াড় লর্ড ফ্রেডরিক বিউক্লার্ক দুইবার ভালোমানের ইনিংস উপহার দিয়েছিলেন। খেলার উল্লেখযোগ্য দিক ছিল প্রথিতযশা পেশাদার ক্রিকেটারl টম ওয়াকার ও সদ্য দলে যোগ দেয়া শৌখিন খেলোয়াড় জন উইলসও দলটিতে ছিল। তাঁরা রাউন্ডআর্ম বোলিংশৈলী উদ্ভাবন করেন। তবে, ১৮০৬ সালে রাউন্ডআর্ম বোলিং করার কোন প্রামাণ্য দলিল নেই।
এইচ. এস. অ্যাল্থাম খেলাটিকে সর্বাপেক্ষা জনপ্রিয় ঘরোয়া খেলারূপে আখ্যায়িত করেছেন। ১৮১৯ সালের পূর্ব-পর্যন্ত এ খেলা আর অনুষ্ঠিত হয়নি। অ্যাল্থাম বলেন, তিনি জানেন না কেন খেলাটি বন্ধ হয়ে গিয়েছিল। তবে, ১৮১০ সাল থেকে নেপলীয় যুদ্ধ এর প্রধান কারণ ছিল এবং ওয়াটারলুর যুদ্ধ ১৮১৫ সালে শুরু হলে খেলাটি বন্ধ হয়ে যাবার উল্লেখযোগ্য কারণ হিসেবে ধরা যায়। ১৮১৯ সালে সমান শর্তের আলোকে শৌখিনবাদীরা পেশাদারদের সাথে খেলতে সম্মত হয়। তবে, দলটি ছয় উইকেটে হেরে যায়। প্রথম ইনিংসে দল দুটির মধ্যে মাত্র এক রানের পার্থক্য ছিল। তবে, দ্বিতীয় ইনিংসে টম হাওয়ার্ড ও জন শারম্যানের বোলিং তোপে জেন্টলম্যান মাত্র ৬০ রানে গুটিয়ে যায়। খেলাটি নতুন লর্ডস মাঠে অনুষ্ঠিত হয়। চতুর্থ খেলাটি জুন, ১৮২০ সালে লর্ডসে অনুষ্ঠিত হয়। এতে নতুন তারকা বোলার হাওয়ার্ডকে প্রদেয় ব্যক্তি হিসেবে দেয়া হলে জেন্টলম্যান ৭০ রানে জয় তুলে নেয়।